જગત મિથ્યા છે. જગત સંબંધી ખોટું કર્યું એ ખોટું જ રહેવાનું. મરણ વખતે માથે ઓઢીને રડે છે એ શું સાચું રડે છે? રામના વિરહથી રડે એ રડવાનું સાચું. દશરથ રાજા સાચું રડયા. રામના વિરહથી તેઓ ખૂબ રડયા હતા. જેના મુખમાં અંત સમયે રામનું રટણ હતું અને આંખમાં રામ વિરહના આંસુ હતાં. આવું કોણ રડી શકે? પુત્ર પરણાવવા લાયક મોટો થાય ત્યારે માતા-પિતાને ખૂબ હર્ષ થાય છે. પુત્ર મોટો થયો. એ મોટો થયો નથી. આવરદામાં ઓછો થયો છે. કાળની સમીપ જાય છે.